
Ehitusloa andmine (Aleksander Puškini tn 31)


1. ASJAOLUD JA MENETLUSE KÄIK
03.12.2020 laekus läbivaatamiseks Aleksander Puškini tn 31 kinnistul, katastritunnus 51101:001:1871,  asuvate hoonete ja mänguväljaku lammutamiseks, Narva riigigümnaasiumi hoone, ehitisregistri kood 121350743, püstitamiseks ning gümnaasiumihoone teenindamiseks vajalike rajatiste rajamiseks ehitusloa taotlus nr  2011271/30737 koos ehitusprojektiga „Narva riigigümnaasium NARG_EP_08-03-2021“, projekteerija OÜ Salto Arhitektuuribüroo. Ehitusprojekti koostamise aluseks oli 20.12.2018 toimunud istungil Narva volikogu  otsusega nr 72 kehtestatud Aleksander Puškini tn 29, 29a, 31, 33 ja lähiala detailplaneering, töö nr 2018-0010.
04.12.2020 ehitisregistri  keskkonnas on genereeritud ehitusloa  eelnõu  nr 2012271/41567, menetluse nr 240355, ning suunatud AS-le Riigi Kinnisvara, Haridus ja Teadusministeeriumile, Arhitektuuri- ja Linnaplaneerimise Ametile, Linnamajandusametile, Narva Linna Arenduse ja Ökonoomika Ametile, Terviseameti Ida regionaalosakonnale, Päästeameti Ida päästekeskusele, OÜ-le VKG Elektrivõrgud, AS-le Narva Soojusvõrk, AS-le Narva Vesi, AS-le Telia Eesti kooskõlastamiseks ning arvamuste avaldamiseks.
Narva uue riigigümnaasiumi hoone kõrvale üks juurdesõiduteedest, vastavalt detailplaneeringus kehtestatud lahendusele, on ehitusprojektis projekteeritud olemasolevast Õhu tänavast. Kuna pärast gümnaasiumihoone ehitustööde lõpetamist Aleksandr Puškini tänava ning Õhu tänava ristmikul autotranspordi koormus suureneb, oli 09.12.2020 Õhu tn 6 ja Õhu tn 4, kui Õhu tänav T1, katastritunnus 51101:001:1873, naaberkinnistu omanikele oli tutvumiseks saadetud Narva Riigigümnaasiumi ehitusprojekti asendiplaan (NLV dokumentide registri nr 3423 ja 3424). Õhu tn 6 omanik käis täiendavate selgituste saamiseks  Arhitektuuri-ja Linnaplaneerimise Ameti direktori vastuvõtul. Kirjalikku tagasisidet  Õhu tn 4 ja 6 naaberkinnistute omanike poolt ei ole laekunud. Kõik naaberkinnistute omanikud olid kaasatud Aleksander Puškini tn 29, 29a, 31, 33 ja lähiala detailplaneeringu avalikku arutelusse. Nende poolt esitatud märkuste/arvamustega detailplaneeringu kohta oli detailplaneeringu ning ehitusprojekti lahenduses arvestatud.

Ehitusloa menetlus toimus ehitisregistri elektroonilises keskkonnas. Ehitusprojektis  on avastatud puuduseid ning ehitisregistri elektroonilise keskkonna kaudu ehitusloa taotlus on tagastatud puuduste kõrvaldamiseks.

08.03.2021 ehitisregistri elektroonilisse keskkonda laekus kõrvaldatud puudustega ehitusloa taotlus nr   2011271/30737-4  edaspidiseks menetlemiseks. On genereeritud uus ehitusloa eelnõu nr   2012271/41567-4.
17.03.2021 kõik kaasatud isikud kooskõlastasid ehitusloa eelnõu.

1.Arhitektuuri- ja Linnaplaneerimise Ameti: 
1.1. direktor kooskõlastas tingimisi märkusega: „Enne ehitamise alustamist tuleb Narva Linnavalitsuse Arhitektuuri- ja Linnaplaneerimise Ametiga kooskõlastada "Ehitustööde organiseerimise plaan"“; „Projekti mahus tuleb lahendada projekteeritava kinnistu ulatuses Õhu tänava lõik koos kõnniteega selliselt, et nõlvalt sadevete voolamine oleks välistatud kõnniteele ja Õhu tn 4 piirdeaiani. Tingimus peab olema täidetud kasutusloa taotlemisel.“
1.2. keskkonnamõju hindamise vanemspetsialist otsustas, et: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.
Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 13 p 8 tee rajamine või laiendamine, sest tegemist on tee ümberehitamise ning pöörderadade ja ülekäigukohtade ehitamisega), ning seetõttu eelhinnangut vastavalt KeHJS § 6 lg 2´3 ei anta“.

1.3. järelevalve osakond  kooskõlastas tingimisi märkusega: „Enne ehitustööde alustamisest peab olema ehitustööde organiseerimise kava kooskõlastatud tellijaga, naaberkinnistute, sh Õhu tn 3, Õhu tn 4, Õhu tn 6, Õhu tn 8 omanikega. Kooskõlastatud organiseerimise kavas peavad olema kajastatud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida Narva linna kehtiva heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu. Naaberkinnistu omanikega kooskõlastatud organiseerimise kava esitada koos ehitamise alustamise teatisega."

1.4.arhitektuuri ja planeerimise osakond: „Projekt, mis esitatakse kasutusloa taotlusega, peab olema parandatud vastavalt järgmistele puudujääkidele: 1. EL osa „Projektdokumentatsiooni koosseis“ dokumendi päistiitlis parandada dokumenditähis. Vale: EL-3-002. Õige: EL-0-002. 2. SV osas on esitatud fail vale tähisega SV-9-01. Dokumentide nimekirjas on toodud õige tähis SV-1-01. 3. Lahendada A. Puškini tn 31 kinnistu elektrivarustus alates trafoalajaamast kuni riigigümnaasiumi kinnistule planeeritava liitumiskilbini.“

2. Linnamajandusamet kooskõlastas tingimisi märkusega: „Kooskõlastatud tingimustel: - kaevetööloa vormistamine; - vajadusel raieloa vormistamine.“

3. OÜ VKG Elektrivõrgid kooskõlastas tingimisi märkusega: „1.1. Enne lammutustööde alustamist peab lõpetama kinnistu kehtiva võrgulepingu, et oleks võimalik likvideerida lammutustööde tsooni jääv olemasolev liitumiskilp (liitumispunkt) ning välja lülitada maakaabelliinid. Vastavalt vajadusele teostada 0,4 kV magistraal maakaabelliinide muhvimine jätku- või siirdemuhvide abil, et tagada teiste olemasolevate VKG Elektrivõrgud OÜ tarbijate toide, juhul kui see peaks olema vajalik (näiteks A. Puškini 29 toite tagamine kuni võrgulepingu lõpetamiseni). Vajadus sõltub lammutustööde teostamise ajast ning täpsustatakse enne tööde algust. Kõik tööde teostamisega seotud kulud tasub tööde teostaja. 2. Kogu lammutus- ja ehitustööde perioodi vältel peab olema tagatud elektrivarustus olemasolevale Õhu tn 7 tarbijale, kes omab võrgulepingut VKG Elektrivõrgud OÜ-ga. Näiteks juhul, kui lammutustöid soovitakse alustada varem, kui on valmis uus projekti järgne liitumispunkt, kust hakkab toidet saama nii Riigigümnaasium kui ka Õhu tn 7, siis on vajalik leida alternatiiv lahendused Õhu tn 7 toite tagamiseks ning kooskõlastada need VKG Elektrivõrgud OÜ ja Õhu tn 7 tarbijaga. Vajadusel teostada täiendavad projekteerimis- ja ehitustööd. Kõik tööde teostamisega seotud kulud tasub tööde teostaja. 3. Enne VKG Elektrivõrgud elektripaigaldise liinikaitsevööndis tööde alustamist peab töid teostav isik vähemalt 10 tööpäeva enne planeeritava tegevuse alustamist esitama elektripaigaldise omanikule kirjaliku taotluse töötamaks elektripaigaldise kaitsevööndis. Kaasa arvatud liiklusmärkide paigaldamine. Kontaktisik: Aleksandr Balujev, 56266629, aleksandr.balujev@vkg.ee. 4. Ajutise lammutus- ja/või ehitustööde aegse elektrivarustuse vajadusel esitada vastavasisuline liitumistaotlus.“
4. AS Telia kooskõlastas tingimisi märkusega: „Antud kooskõlastus ei ole tegutsemisluba Telia sideehitise kaitsevööndis tööde teostamiseks. Sideehitise kaitsevööndis on sideehitise omaniku loata keelatud igasugune tegevus, mis võib ohustada sideehitist. Sideehitise kaitsevööndis võib töid teostada ainult Telia volitatud esindaja poolt väljastatud tegutsemisloa alusel. Tegutsemine Telia sideehitiste kaitsevööndis on lubatud peale sideehitise kättenäitamist järelevalve töötaja poolt ning selle fikseerimist kahepoolselt allkirjastatud aktis. Tegutsemisluba taotleda hiljemalt 5 tööpäeva enne planeeritud tegevuste algust ja soovitud väljakutse aega Telia Ehitajate portaalis: https://www.telia.ee/ehitajate-portaal Teostatavate tööde käigus tagada kujad, sideehitiste terviklikkus ja kaitsemeetmete rakendamine. Sideehitiste kaitsemeetmete muudatused kooskõlastada enne tööde algust Telia Eesti AS sideehitiste järelevalve töötajaga. Kõik Telia sideehitiste kaitsmise/säilitamisega seotud kulud kannab tööde teostamisest huvitatud isik.“

Kõik tingimisi kooskõlastuste märkused on tehtud tulevastele ehitustöödele ning ei takista ehitusloa andmist. Seega, esitatud dokumentides ehitusseadustiku § 44 toodud ehitusloa andmisest keeldumise põhjused puuduvad.  Aleksander Puškini tn 31 kinnistul, katastritunnus 51101:001:1871,  asuvate hoonete ja mänguväljaku lammutamiseks, Narva riigigümnaasiumi hoone, ehitisregistri kood 121350743, püstitamiseks ning gümnaasiumihoone teenindamiseks vajalike rajatiste rajamiseks ehitusloa andmiseks takistusi ei ole.


2. ÕIGUSLIKUD ALUSED
2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2.  Ehitusseadustiku § 42 lõike 2 kohaselt pädev asutus otsustab keskkonnamõju hindamise algatamise vajaduse.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.4. Ehitusseadustiku § 42 lõike 3 punkt 5 ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks.


3. OTSUS
3.1.  Anda  ehitusluba  Aleksander Puškini tn 31 kinnistul, katastritunnus 51101:001:1871,  asuvate hoonete ja mänguväljaku lammutamiseks, Narva riigigümnaasiumi hoone, ehitisregistri kood 121350743, püstitamiseks ning gümnaasiumihoone teenindamiseks vajalike rajatise rajamiseks ehitusloa taotlus nr 2011271/30737 koos ehitusprojektiga „Narva riigigümnaasium NARG_EP_08-03-2021“, projekteerija OÜ Salto Arhitektuuribüroo, kohaselt.
3.2. Jätta algatamata Aleksander Puškini tn 31 kinnistul asuvate hoonete lammutamisega ning Narva riigigümnaasiumi püstitamisega koos hoonet teenindavate rajatiste rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.
3.3.Kohustada ehitustööde tellijat täitma ja/või täitmise kõrvaltingimustega tagama kõik see,   mis on kajastatud käesoleva korralduse punktis 1 ehitusloa eelnõu kooskõlastajate poolt tehtud  märkustes. 


4. RAKENDUSSÄTTED  
4.1.Korraldus jõustub seadusega ettenähtud korras.
4.2.Käesoleva korralduse peale võib esitada Narva Linnavalitsusele vaide haldusmenetluse 
      seaduses sätestatud korras 30 päeva jooksul arvates korraldusest teadasaamise päevast või 
      esitada kaebuse Tartu Halduskohtu Jõhvi kohtumajale halduskohtumenetluse seadustikus 
      sätestatud korras 30 päeva jooksul arvates korralduse teatavakstegemisest. 
















      Katri Raik                                                                        Üllar Kaljuste
      Linnapea                                                                          Linnasekretär  

